Tatoeba sentences — language code: ckt
Ӈэлвыльыт нэмыӄэй эмнуӈкы вальыт эӄылпэ рыялгытатъёлӄыл ваамъяргэты эвытлым омкычыкогты, ыныкит чымче ратваркын умкуум.
Ынкъам таӈымыльорык лыги лынъёлӄыл, иӈӄун таӈымыльо о'раӈ вальыт гылгыт энаръэёлӄылтэ, миӈкри ӄун лыгэн ынӈин рыпэлявыт, ытри рэлвыӈыт.
Ынӈэ атчыка рэнмыгиӈкы майӈыракэн, миӈкри ӄун чимэтык яраӈы гыт нэрулюквыт чимэтыльэ ярата.
Льуплыткук йынӄэргатыльыӈ тиркымил, лыгэн эвырӄэи ӄилкымъетги, ынӄэната гынан рэвириӈӈыыэт чиниткин лылет.
Титэ рагалягъа кыплыткольын эйычгин выегыргэпы вальын, ӄылӄутги ӄыйпыгынат чиниткин яаёлӄылтэ инэвириӈэтыткунэӈэт, ыныкит-ым ытри уйӈэ ратваӈыт ӄэйпыгыткы йыкыргын, и'ӈи'ӈ мэнигытъуле, платока эвытлым и'нныкэмлиле, ӄытэвлягыткы эвиръыт пэӈпэӈгыпы.
Турык ӄача вэчьым ратваркынэӈыт раквачальыт.
Ӄывинрэтгынэт ытри!
Ынӄор-ым лыгэӄылпэ ӄыпэлягыткы ръаӄаравъё ваны бомбынпэглява.
Таӈэты вальыт ръэттэ наранкалыровӈынат торыкы о'равэтльарык гражданкэн энавэрэӈатыткойпы.
Ыныкит-ым уйӈэ ратванЫт ынӈин вальыт о'равэтльат, лыгэн гынанчинит ӄэквэтги ӈэнрилы, миӈкы тъарыӈ рычемэръавъёт ярат нытваӄэнат.
Ынӈэ эймэвкэ ръаӄаравъёрыкы яраткогты, миӈкри ӄун ытри таи'пэрӄын ратваркынэӈыт!
Ӄыкэтъоркынэткы, иӈӄун ымыльо гынык гыролмакы вальын гэнъэӄэрэвлин радиоактивныкэн веществорык.
Ынӄэната тэӈынӈэ аӄамэтвака, иквиче ынкъам атааӄока!
Ынӈэ энйикэ ръэнутэт гынык гыролмакы вальыт!
Ынкы титэ торгынан гэмо нинэлгытури, иӈӄун миӈкэмил нытваӄэн ӈотӄэн ваны, тури ынӈин ӄитыркынитык, ӄнур ынӄэн ваны гэнъэӄэрэвлин ядерныкэн бомбанпэглянма.
Ыныкит тыляма рэльуӈынэт ынпыянвыт, кымиӈыт ынкъам раквачальыт, ӄывинрэтгынэт ванток ръаӄаравгыпы ванвэпы.
Ыргынан вэтыӄун йыпъёлӄылтэ противогазтэ эвытлым ръагыпы тайкыёттэ льолӄылыквыт.
Вантоплыткок ръаӄаравъёйпы ванвэпы, ӄыпиӈытвыгыткы эвиръыт ынкъам ымы пылекыт, ынкъам ӄытэнъэгыткы льулӄыл выр-ым кэгрилти гачопма.
Ыныкит-ым тури вама атчынвык, ымыльо ӈытоянвык гулювлипэт чимиръэтыльэ яраткота.
Ынкы ынӈэ нэмэ акапчачавка ынкъам торгынан танлымалё лынъёлӄылтэ рэӄын ривыркыниӈыт постат гражданкэн энавэрэӈатыткокэн.
Ынанъыттъыёл ӄынинвилетгыткы выетэӈоткогыргын выегыргыкэн, ӄэйпыгыткы крантэ мимлыкин ынкъам а'ляёракэн.
Ынкы торгынан вэнратъёлӄылтэ иӈӄун тайкынвы турыльын ӈытоян.
Отгытайкыёйпы атчынвэпы нутгъэв таӈынтоӈ – лыгэн ытр'эч рэвкы расӄын атчынвыкэн ынкъам эвтылягты рэрэтыткуӈыт ымыръэчимэптыт а'рэткольыт ӈытонвэты.
Ӄол ринӈыт рэӄэ нарэнъарэӈынат о'равэтльат ымы ӈаргый вальыт.
Ынкы торгынан лыгэӄылпэ олёвӈытоёлӄылтэ ытри.
Олёвӈытома торгынан мэрынрэӄэй рэллетъёлӄылтэ, ӄымэл-ым торгынан пытӄылым рантъылыӈовыткы раквачальын.
Ынкы янот ӄолёвӈытогыткы левыт ынкъам мачо.
Йъарат ӄитпыльу ӄитыркынитык тылвыльык ярак.
Ыныкит амрайытоӈа о'равэтльат вальыт ралвычыко, торгынан рэтӄыявъёлӄылтэ тэючгын, ӄимэниг эвытлым пальто ынкъам ынӄэната энаръэгты ӈэнрилы рэсӄивыльылӄылтури.
Тытыл ралвычыкогты вальын лыгимэрынрэ ӄынвэнтэтыркыниткы, миӈкри рывэнтэтысӄычетык ӈэнри рэрэсӄиквъэ таӈвыегыргын ынкъам вайӈыльын ралвын нэмэ ранлятыӈогъа.
Ӈылрачыко ӄыялгытыркынэтык апаӄатлы эвытлым э'мпычга.
Рэсӄывик ӈэнри, вэчьым миӈкы варкыт о'равэтльат – ӄъэйӈэквынэт гынан.